Tolong jelaskan mengenai Jonathan A. Boyarin dalam bahasa jawa

Jonathan A. Boyarin  ya iku ahli antropologi saka New Jersey, Amérikah Sarékat, kalairan 1956. Boyarin kuliah sarjana (BA) ing Reed College, Oregon (1977), pasca sarjana (MA) ing New School for Social Research, taun 1980, lan dhoktor (Ph.D) ing New School for Social Research, New York, taun 1984. Ing kampus Reed, Boyarin naté njupuk program basa, sastra, lan budhaya Yahudi. Dhéwéké sinau ing School of Criticism and Theory ing Dartmouth College, taun 1984. Amarga iku, prakara panlitian ora adoh karo bab Yahudi, kayadéné ing Yérusalem (1991), bebrayan Yahudi ing kutha New York (1985), imigran Yahudi Polandia ing Paris (1982). Boyarin wis nulis karya-karya antropologis, antarané kang wis diterbitké ya iku Storm from Paradise: The Politics of Jewish Memory (1992), Remapping Memory: The Politics of TimespaceI (1994), Palestine and Jewish History: Criticism at the Borders of Ethnography (1995), lan Thinking in Jewish (1996). Boyarin fokus ing bab sosial budaya bebrayan Yahudi, amarga iku dhèwèké dhuwé pisumbangan akéh ing bab kuwi.